Dia Internacional Celiaquia - Ajuntament de Terrassa
El Dia Internacional de la Celiaquia es celebra el 16 de maig.
A l'àmbit mundial, aquest dia, es realitzen actes per conscienciar sobre la situació dels malalts de celiaquia a les institucions i forces polítiques, als professionals sanitaris a la societat en general.
És un dia pensat per a les persones celíaques, que dóna la possibilitat de compartir amb metges, fabricants i restauradors, els projectes que s'han dut a terme al darrer any, i que sens dubte suposen un pas endavant en l'objectiu principal del col·lectiu: la normalització del dia a dia de les persones celíaques i de les seves famílies.
L'Associació Celíacs de Catalunya el celebra amb una Jornada lúdica, festiva, gastronòmica i reivindicativa per excel·lència pel col·lectiu celíac i que a Catalunya reuneix anualment més de 4.000 persones.
Per últim, però no menys important, aquesta celebració ofereix la possibilitat de mostrar als estaments polítics, econòmics i socials la força que té el col•lectiu.
L'Ajuntament de Terrassa s'adhereix a la celebració del Dia Internacional de la Celiaquia, conjuntament amb l'Associació de Celíacs de Catalunya, per contribuir a la sensibilització i conscienciació de la ciutadania vers aquesta malaltia.